DOI: 10.14457/tu.the.2015.534
title: การบริหารรายการโทรทัศน์ที่แสดงออกซึ่งความเป็นไทยของบริษัทเวิร์คพอยท์ เอ็นเทอร์เทนเมนท์ จำกัด (มหาชน)

description: การศึกษาเรื่อง “ความคิดเห็นของผู้ชายต่อความหมายของงานบ้านผ่านเฟซบุ๊กแฟนเพจพ่อบ้านใจกล้า” มีวัตถุประสงค์เพื่อ 1) ศึกษาถึงความหมายของงานบ้านที่ปรากฏอยู่ในเนื้อหาของเฟซบุ๊กแฟนเพจพ่อบ้านใจกล้า 2) ศึกษาถึงความคิดเห็นของผู้ชายต่อความหมายของงานบ้านผ่าน   เฟซบุ๊กแฟนเพจพ่อบ้านใจกล้า การศึกษาครั้งนี้เป็นการศึกษาวิจัยเชิงคุณภาพ(Quantity research) โดยเก็บรวบรวมข้อมูลจากกลุ่มตัวอย่างที่เป็นเนื้อหาเกี่ยวกับงานบ้านที่ถูกโพสในเฟซบุ๊กแฟนเพจพ่อบ้านใจกล้า เดือนมีนาคม-เมษายน พ.ศ.2559 และกลุ่มตัวอย่างที่เป็นผู้ชายที่กดติดตามเฟซบุ๊กแฟนเพจพ่อบ้านใจกล้า และมีประสบการณ์ในการทำงานบ้าน จำนวนทั้งสิ้น 8 คน โดยใช้การสัมภาษณ์แบบเจาะลึก (In-depth Interview) เป็นเครื่องมือในการเก็บข้อมูลกลุ่มตัวอย่าง และใช้แนวคิดเรื่องความหมายและประเภทของงานบ้าน แนวคิดชุมชนสังคมออนไลน์ แนวคิดเรื่องบทบาทชายหญิง แนวคิดการขัดเกลาทางสังคมด้านบทบาทหญิง-ชาย มาใช้ในการจัดประเภทเนื้อหาเกี่ยวกับงานบ้านที่ถูกนำเสนอในเฟซบุ๊กแฟนเพจพ่อบ้านใจกล้า และใช้ในการวิเคราะห์ความคิดเห็นของผู้ชายต่อความหมายของงานบ้านผ่านเฟซบุ๊กแฟนเพจพ่อบ้านใจกล้าสำหรับงานวิจัยส่วนที่ 1 เนื้อหาเกี่ยวกับงานบ้านที่ปรากฏในเฟซบุ๊กแฟนเพจ พ่อบ้านใจกล้า แบ่งเนื้อหาได้ 3 ประเด็น คือ 1) เนื้อหาเกี่ยวกับงานบ้านที่ถูกนำเสนอในเฟซบุ๊กแฟนเพจพ่อบ้านใจกล้าแบ่งตามประเภทของผู้ส่งสาร 2) เนื้อหาเกี่ยวกับงานบ้านที่ถูกนำเสนอลงในเฟซบุ๊กแฟนเพจพ่อบ้านใจกล้าแบ่งตามรูปแบบของเนื้อหา 3) เนื้อหาเกี่ยวกับงานบ้านที่นำเสนอผ่านเฟซบุ๊กแฟนเพจพ่อบ้านใจกล้าแบ่งตามวัตถุประสงค์ของเนื้อหา โดยเนื้อหาเกี่ยวกับงานบ้านที่ถูกนำเสนอในเฟซบุ๊กแฟนเพจพ่อบ้านใจกล้าแบ่งตามประเภทของผู้ส่งสารนั้น สามารถแบ่งได้ 2 ประเภทคือ 1) เนื้อหาเกี่ยวกับงานบ้านที่ผลิตและนำเสนอโดยแอดมิน 2) เนื้อหาเกี่ยวกับงานบ้านจากลูกเพจที่ถูกโพสโดยแอดมิน ส่วนเนื้อหาเกี่ยวกับงานบ้านที่ถูกนำเสนอลงในเฟซบุ๊กแฟนเพจพ่อบ้านใจกล้าแบ่งตามรูปแบบของเนื้อหา มีทั้งหมด 4 รูปแบบ 1) รูปถ่าย 2) ภาพการ์ตูน 3) ภาพเคลื่อนไหว 4) ข้อเขียน/บทความ/ข้อความสั้น ส่วนเนื้อหาเกี่ยวกับงานบ้านที่นำเสนอผ่านเฟซบุ๊กแฟนเพจพ่อบ้านใจกล้าแบ่งตามวัตถุประสงค์ของเนื้อหา แบ่งได้ 3 ประเภท คือ 1) เนื้อหาที่นำเสนอผ่านเฟซบุ๊กแฟนเพจพ่อบ้านใจกล้าเพื่อให้ความรู้เรื่องงานบ้าน 2) เนื้อหาที่นำเสนอผ่านเฟซบุ๊กแฟนเพจพ่อบ้านใจกล้าเกี่ยวกับเรื่องของงานบ้านเพื่อความบันเทิง 3) เนื้อหาที่นำเสนอผ่านเฟซบุ๊กแฟนเพจพ่อบ้านใจกล้าเกี่ยวกับเรื่องของงานบ้านเพื่อการโฆษณาสำหรับงานวิจัยส่วนที่ 2 ความคิดเห็นของกลุ่มตัวอย่างต่อความหมายของงานบ้าน มี 2 ความหมาย คือ 1) งานบ้านเป็นงานหรือหน้าที่ความรับผิดชอบ รวมไปถึงกิจกรรมเกี่ยวกับการดูแลสถานที่ หรือกิจกรรมเกี่ยวกับวัตถุสิ่งของ ซึ่งเป็นงานเกี่ยวกับการทำความสะอาดเป็นหลัก 2) งานบ้านเป็นงานหรือหน้าที่ความรับผิดชอบ รวมไปถึงกิจกรรมเกี่ยวกับการดูแลสถานที่ หรือกิจกรรมเกี่ยวกับวัตถุสิ่งของ รวมถึงการดูแลลูก และสมาชิกในครอบครัวด้วยความคิดเห็นของกลุ่มตัวอย่างต่อการแบ่งประเภทของงานบ้าน ใช้เกณฑ์ในการแบ่งประเภทงานบ้านไว้ 4 เกณฑ์ คือ 1) ลักษณะของกิจกรรมที่ทำ 2) พื้นที่ในบ้านกับนอกบ้าน 3) ความถี่การทำงานบ้าน 4) ความหนักเบาของงานบ้าน ส่วนความคิดเห็นของกลุ่มตัวอย่างต่อบทบาทหน้าที่ในการทำงานบ้าน แบ่งบทบาทหน้าที่ในการทำงานบ้านได้ 4 ประเด็น 1) งานบ้านเป็นบทบาทหน้าที่ของทั้งผู้ชายและผู้หญิง 2) งานบ้านเป็นบทบาทหน้าที่ของผู้ชายที่สามารถทำคนเดียวได้ 3) งานบ้านเป็นบทบาทหน้าที่หลักของผู้หญิง 4) งานบ้านเป็นงานที่สามารถจ้างคนอื่นมาทำแทนได้ความคิดเห็นของกลุ่มตัวอย่างต่อเนื้อหา และเฟซบุ๊กแฟนเพจพ่อบ้านใจกล้า พบว่ากลุ่มตัวอย่างเห็นว่า เฟซบุ๊กแฟนเพจพ่อบ้านใจกล้า นำเสนอเนื้อหาเกี่ยวกับงานบ้านในสัดส่วนที่น้อยมากเมื่อเทียบกับเนื้อหาอื่นๆ ในเพจ อีกทั้งเฟซบุ๊กแฟนเพจพ่อบ้านใจกล้าเป็นเฟซบุ๊กแฟนเพจเพื่อความบันเทิงที่นำเสนอเรื่องราวในเชิงเสียดสี ตลกขบขันของคู่สามีภรรยา ทำให้กลุ่มตัวอย่างส่วนใหญ่ติดตามเฟซบุ๊กแฟนเพจพ่อบ้านใจกล้า เพื่อคลายเครียด หรือเพื่อความผ่อนคลายนอกจากนั้นเนื้อหาเกี่ยวกับงานบ้านที่ปรากฏในเฟซบุ๊กแฟนเพจพ่อบ้านใจกล้า และความคิดเห็นของกลุ่มตัวอย่างต่อความหมายของงานบ้าน ได้สะท้อนให้เห็นถึงเรื่องของงานบ้านในพื้นที่สาธารณะ และการประกอบสร้างความหมายของงานบ้านจากแอดมินเพจพ่อบ้านใจกล้า และกลุ่มตัวอย่างที่มีความแตกต่างกัน ซึ่งการให้ความหมายงานบ้านของกลุ่มตัวอย่างนั้น มีความสัมพันธ์กับบทบาทการทำงานบ้านของกลุ่มตัวอย่าง